|  |  |  |
| --- | --- | --- |
| **Tantárgy neve:**  **Világ népei III. Óceánia és Ausztrália** | **Tantárgy Neptun kódja:** **BTKVAN402**  **Tárgyfelelős intézet:** **ME BTK AFTI – KVAT** | |
| **Tantárgyelem:** kötelező | |
| **Tárgyfelelős:** Dr. Simon Zoltán, egyetemi adjunktus | | |
| **Közreműködő oktató(k):** Dr. habil. Biczó Gábor, egyetemi docens | | |
| **Javasolt félév:** 4 | **Előfeltétel:** | |
| **Óraszám/hét:** heti: 2; féléves: 28 | **Számonkérés módja:** aláírás, kollokvium (a/k). | |
| **Kreditpont:** 2 | **Munkarend:** nappali | |
| **Tantárgy feladata és célja:** Az előadássorozat elején Ausztrália és Óceánia természeti adottságait, kulturális térfelosztását, nyelveit és vallásait, valamint gyarmatosítás-történetét mutatjuk be. Ausztrália jellemzésénél az ausztráliai bennszülöttek az antropológiatörténeti kánon szempontjából is szignifikáns adottságait vesszük számba: rokonsági rendszerek, gyűjtögető életmód, totemizmus, törzsi művészet. Emellett értékeljük a 19-20. századi akkulturációs hatásokat, vizsgáljuk a bennszülöttek a modern ausztrál társadalomban elfoglalt helyét és általában a kortárs migrációs folyamatok nyomán jelentkező integrációs utakat. Míg Polinézia kultúrája a zártság és a kulturális egyöntetűség jeleit mutatja, addig Melanézia és Mikronézia több kulturális, nyelvi hatás interferenciazónájában helyezkedik el, Új-Guinea pedig nyelvi, társadalomszerkezeti értelemben rendkívüli heterogenitást mutat. Polinézia a Föld leghosszabb és legnagyobb területet átfogó történeti migrációja eredményeként jött létre: példáján a család- és társadalomszerkezet és a vallás összefüggésrendszerét, valamint a modernizáció akkulturációs hatásait mutatjuk be. Ausztráliára és Óceániára úgy is tekintünk, mint a globalizálódó tér egy sajátos alrendszerére, amely Amerika és Kelet-Ázsia kompetitív szorításában a regionális hatalom Ausztrália érdekszférájaként bontakozik ki.  **Fejlesztendő kompetenciák:**  ***tudás:***  Magas szinten ismeri a kulturális diverzitás regionális és kontinentális típusait, globális jellemzőit.  Speciális ismeretekkel rendelkezik a komplex és hagyományos kultúrák hasonlóságairól és különbségeiről, érti azokat a főbb hazai, európai és globális társadalmi problémákat, amelyek meghatározzák a társadalomtudományi gondolkodás alaptendenciáit.  Ismeri és érti a korábban megtanult idegen nyelvek szaknyelvi anyagát.  ***képesség:***  Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba.  Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására.  ***attitűd:***  Tudatosan vállalja a hazai, a regionális és a kontinentális kulturális, vallási, kisebbségi és a társadalmi sokszínűséggel kapcsolatos értékelveket.  A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli.  A kulturális antropológia nemzetközileg meghatározott kutatásetikai normáit betartja.  A kulturális antropológia területén szerzett tudását és jártasságát önállóan, folyamatosan bővíti és mélyíti.  ***autonómia és felelősség:***  Legjobb tudása szerint, elkötelezetten szolgálja és képviseli a kulturális antropológia szakmai érdekeit.  Munkavégzési és társadalmi konfliktushelyzetekben önállóan és felelősen hozza meg döntéseit, következetesen képviselve a rábízottak érdekeit. | | |
| **Tantárgy tematikus leírása:** | | |
| ***Előadás:***  1. A térség természeti adottságainak és kulturális tagoltságának általános bemutatása 2. Ausztrália és Óceánia benépesülése, őstörténete, nyelvei  3. Az ausztráliai bennszülött kultúra általános vonásai, kutatástörténete  4. Az ausztráliai bennszülöttek rokonsági rendszerei  5. Az ausztráliai bennszülöttek totemizmusa  6. Az ausztráliai bennszülöttek tárgyi kultúrája, díszítőművészete  7. Az ausztrál őslakosság társadalmi konfliktusai, kirekesztettsége  8. Új-Guinea törzsi társadalmainak általános bemutatása, a kultúra regionális különbségei  9. Egy kiválasztott új-guineai törzs életmódjának bemutatása  10. Polinézia őslakosságának életmódja, társadalomszerkezete  11. A polinéziai vallás  12. A hagyományos kultúra átalakulása, akkulturációs folyamatok Polinéziában  13. Melanézia  14. Mikronézia | |  |
| **Félévközi számonkérés módja és értékelése:**  Félév végi vizsga: kollokvium  A vizsga során értékelésre kerül a hallgató térben – időben való tájékozódásának kompetenciája. Ausztrália és Óceánia társadalmi – kulturális – vallási viszonylatainak és azok különbözőségeinek megértése, interpretálása és szintetizálása. Az értékelésben ugyanígy szerepet játszik a hallgató szaknyelvi - és fogalomhasználata, kommunikációs képességének felmérése.  Értékelés százalékos kimutatása:  80% - jeles, 70 – 79 % - jó, 60-69% - közepes, 50 – 59 % - elégséges, 50% - elégtelen | | |
| **Kötelező irodalom:**  Bodrogi Tibor 1965: Ausztrália népei. Óceánia népei. In Ortutay Gyula szerk.: A világ népei. A kultúra világa. Budapest: Közgazdasági és Jogi Könyvkiadó, 862-901. p.  Ann Chowning 1973: An introduction to the peoples and cultures of Melanesia. Menlo Park, 124. p.  Adolphus Peter Elkin 1986: Ausztrália őslakói. Budapest: Gondolat. 11 – 283. p.  Margaret Mead 2003: Férfi és nő: a két nem viszonya a változó világban. Budapest: Osiris. 346. p.  **Ajánlott irodalom:**  Egedy Gergely 2000: Ausztrália története. Budapest: Aula, 458. p.  Raymond Firth 1967: Tikopia ritual and belief. Boston: Beacon Press, 374. p.  Jesse D. Jennings szerk. 1979: The prehistory of Polynesia. Cambridge: Mass, 399. p. | | |